21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1162 της 19/27 Δεκ. 1980 (ΦΕΚ Α΄ 295) Περί αναβολής ενάρξεως της ισχύος διατάξεών τινων του υπ’ αριθ. 330/21.4.1973 Β.Δ/τος. Έχοντες υπ’ οψει: α)Τας διατάξεις του άρθρ. 573 του Κώδικος Ποινικής Δικονομίας, ως τούτο αντικατεστάθη δια του άρθρ. 22 του Ν.Δ. 1160/72 «περί τροποποιήσεως και συμπληρώσεως του Ποινικού Κώδικος του Κώδικος Ποινικής Δικονομίας και άλλων τινών διατάξεων». β)Το υπ’αριθ. 900/1.11.79 Π.Δ/γμα «περί αναβολής ενάρξεως της ισχύος διατάξεών τινων του υπ’ αριθ. 330/21.4.1973 Β.Δ/τος (Φ.Ε.Κ. 281/1975 τ.Α΄) μέχρι της 31.12.1980, γ)την υπ’ αριθ. 1190/ 19.5.1980 γνωμοδότησιν του Συμβουλίου Επικρατείας, προτάσει του επί της Δικαιοσύνης Υπουργού, αποφασίζομεν: Άρθρο μόνον.-Αναβάλλεται η έναρξις της ισχύος των διατάξεων των άρθρ. 11,12,13 και 14, ως και του δευτέρου εδαφίου της παρ. 1 του άρθρου 1 του υπ’ αριθ. 330/21 Απρ. 1973 Β.Δ/τος «περί οργανώσεως και λειτουργίας των Υπηρεσιών Ποινικού Μητρώου» επί έν έτος εισέτι, ήτοι μέχρι της 31ης Δεκ. 1981. 